న్యూఢిల్లీ, మార్చి 21 (ఆంధ్రజ్యోతి): ఎస్సీ వర్గీకరణపై రాష్ర్టాలు, కేంద్ర పాలిత ప్రాంతాలు, భాగస్వామ్య పక్షాల అభిప్రాయాలు తీసుకోవాలని కేంద్రం నిర్ణయించింది. కాంగ్రెస్ సభ్యుడు నంది ఎల్లయ్య మంగళవారం అడిగిన ప్రశ్నకు కేంద్ర సామాజిక న్యాయ, సాధికారిత శాఖ సహాయ మంత్రి విజయ్ సాంప్లా ఈ మేరకు స్పష్టం చేశారు. ఉషా మెహ్రా కమిషన్ ఎస్సీ వర్గీకరణకు అనుకూలంగా నివేదిక ఇచ్చిందని, దానిపై కేంద్రం ఎటువంటి నిర్ణయం తీసుకుందో చెప్పాలని నంది ఎల్లయ్య ప్రశ్నించారు. వర్గీకరణ చేపట్టేందుకు వీలుగా రాజ్యాంగంలోని ఆర్టికల్ 341ని సవరించాలంటూ కమిషన్ సిఫార్సు చేసిందని, దానిపై కేంద్రం ఇంకా నిర్ణయం తీసుకోలేదని సాంప్లా తెలిపారు. ఎస్సీ వర్గీకరణపై దేశవ్యాప్తంగా ఉన్న రాష్ర్టాలు, కేంద్రపాలిత ప్రాంతాలతోపాటు భాగస్వామ్య పక్షాలతో చర్చించాలని కేంద్రం నిర్ణయించిందని, అందువల్ల ఉషా మెహ్రా కమిషన్ సిఫార్సులపై నిర్ణయం తీసుకోలేదని తెలిపారు.సాంప్లా వ్యాఖ్యలతో వర్గీకరణపై కేంద్రంలో కదలిక వచ్చినట్లేనని తాను భావిస్తున్నానని ఎంపీ నంది ఎల్లయ్య ఒక ప్రకటనలో పేర్కొన్నారు. కాగా, వర్గీకరణకు తాము అనుకూలంగా ఉన్నామంటూ కేంద్ర మంత్రి వెంకయ్య నాయుడు ఇటీవల హైదరాబాద్లో మాదిగ దండోరా నేతృత్వంలో జరిగిన బహిరంగ సభలో ప్రకటించిన విషయం తెలిసిందే. అనంతరం వర్గీకరణపై కేంద్ర సామాజిక న్యాయ, సాధికారిత మంత్రి గెహ్లాట్తో కూడా వెంకయ్య చర్చలు జరిపారు. గత పార్లమెంటు సమావేశాల సందర్భంగా జంతర్ మంతర్లో మంద కృష్ణ మాదిగ 15 రోజులపాటు నిరాహార దీక్ష చేసినప్పుడు కూడా వెంకయ్య ఆయనకు నిమ్మరసం ఇచ్చి దీక్షను విరమింపజేశారు. వర్గీకరణకు కేంద్రం కట్టుబడి ఉందన్న వెంకయ్య.. ఆ దిశగా పావులు కదుపుతున్నారని మాదిగ దండోరా నేతలు భావిస్తున్నారు.
newdhilly, marchi 21 (aandhrajyoti): essy vargeekaranapai rashrtalu, kendra paalita praantaalu, bhagaswamya pakshaala abhipraayaalu teesukovaalani kendram nirnayinchindi. congress sabhyudu nandi ellayya mangalavaaram adigina prasnaku kendra saamaajika nyaaya, saadhikaarita saakha sahaya mantri vijay sampla ee meraku spashtam chesaru. ushaa mehra kamishan essy vargeekaranaku anukuulamgaa nivedika ichindani, daanipai kendram etuvanti nirnayam teesukundo cheppaalani nandi ellayya prasninchaaru. vargeekarana chepattenduku veelugaa raajyaangamlooni artical 341ni savarinchaalantuu kamishan sifaarsu chesindani, daanipai kendram inka nirnayam teesukoledani sampla telipaaru. essy vargeekaranapai desavyaaptamgaa unna rashrtalu, kendrapalita praantaalatopaatu bhagaswamya pakshaalato charchinchaalani kendram nirnayinchindani, anduvalla ushaa mehra kamishan sifaarsulapai nirnayam teesukoledani telipaaru.sampla vyaakhyalatho vargeekaranapai kendramlo kadalika vachinatlenani taanu bhaavistunnaanani empy nandi ellayya oka prakatanalo perkonnaru. kaga, vargeekaranaku taamu anukuulamgaa unnaamantuu kendra mantri venkayya nayudu iteevala hyderabadlo maadiga dandora netrutvamlo jarigina bahiranga sabhalo prakatinchina vishayam telisinde. anantaram vargeekaranapai kendra saamaajika nyaaya, saadhikaarita mantri gehlatto kuudaa venkayya charchalu jariparu. gatha paarlamentu samavesala sandarbhamgaa jantar mantarlo manda krishna maadiga 15 rojulapatu nirahara deeksha chesinappudu kuudaa venkayya aayanaku nimmarasam ichi deekshanu viramimpajesaaru. vargeekaranaku kendram kattubadi undanna venkayya.. aa disagaa paavulu kaduputunnarani maadiga dandora nethalu bhaavistunnaaru.